DEĊIŻJONI TAL-KUNSILL
tat-12 ta' Lulju 2005
li temenda d-Deċiżjoni 2001/264/KE li tadotta r-regolamenti tal-Kunsill rigward is-sigurta'
(2005/571/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 207(3) tiegħu,
Wara li kkunsidra d-Deċiżjoni tal-Kunsill 2004/338/KE, Euratom tat-22 ta' Marzu 2004 li tadotta r-Regoli ta' Proċedura tal-Kunsill (1), u b'mod partikolari l-Artikolu 24 tagħha,
Billi:
(1)
L-Appendiċi 2 għar-Regolamenti tal-Kunsill ta' l-Unjoni Ewropea rigward is-sigurta' anness mad-Deċiżjoni tal-Kunsill 2001/264/KE (2) fih tabella ta' paragun ta' klassifiki ta' sigurta'. Din it-tabella ġiet modifikata bid-Deċiżjoni tal-Kunsill 2004/194/KE ta' l-10 ta' Frar 2004 li temenda d-Deċiżjoni 2001/264/KE (3).
(2)
Franza u l-Olanda avżaw lis-Segretarjat Ġenerali tal-Kunsill bit-tibdil fir-rigward tal-gradi ta' sigurta rispettivi tagħhom.
(3)
Huwa għalhekk meħtieġ li tiġi emendata d-Deċiżjoni 2001/264/KE għaldaqstant,
ADOTTA DIN ID-DEĊIŻJONI:
Artikolu 1
Fid-Deċiżjoni 2001/264/KE l-Appendiċi 1 u l-Appendiċi 2 għandhom jiġu mibdula bit-test li jidher fl-Annes għal din id-Deċiżjoni;
Artikolu 2
Din id-Deċiżjoni għandu jkollha effett mill-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Magħmula fi Brussel, 12 ta' Lulju 2005.